ELEMENTI VREDNOVANJA I KRITERIJI OCJENJIVANJA U VERONAUČNOJ NASTAVI

**Element vrednovanja: Znanje**

 Odličan (5):

Vjeroučenik je usvojio u potpunosti ključne pojmove i razumije uzročno-posljedičnu vezu među njima.

Ima dobar pregled nad cjelokupnim gradivom i s lakoćom ga artikulira.

Usvojene sadržaje povezuje sa vlastitim iskustvom.

Povezuje programske sadržaje iz raznih nastavnih predmeta i godišta.

Usvojene sadržaje je potpuno uklopio u svakodnevni život.

Vrlo dobar(4):

Vjeroučenik je usvojio u potpunosti ključne pojmove, ali ne razumije sve uzročno-posljedične veze među njima.

Ima pregled nad gradivom, iako ne u potpunosti.

Za uspješno artikuliranje i povezivanje sadržaja s vlastitim iskustvom potrebna mu je mala pomoć.

Povezuje programske sadržaje iz raznih nastavnih predmeta i godišta.

Usvojene sadržaje je potpuno uklopio u svakodnevni život.

Dobar(3):

Vjeroučenik je djelomično usvojio ključne pojmove, izmiče mu njihova uzročno posljedična povezanost.

Vjeronaučne sadržaje uspijeva aktualizirati samo uz pomoć vjeroučitelja.

Usvojene sadržaje ne uspijeva povezati sa vlastitim iskustvom.

Programske sadržaje iz raznih nastavnih predmeta i godišta najčešće ne uspijeva povezati, ali ih uočava.

Usvojene sadržaje ne dovoljno uspješno uklapa u svakodnevni život.

Dovoljan (2):

Vjeroučenik nije usvojio ključne pojmove, ali ih povezuje.

Nema pregled nad gradivom, ne zna ga aktualizirati.

Korelaciju programskih sadržaja raznih nastavnih predmeta i godišta ne uočava niti povezuje.

Usvojene sadržaje ne uspijeva uklopiti u svakodnevni život.

Nedovoljan (1):

Vjeroučenik nije usvojio ključne pojmove, niti ih prepoznaje.

Nema pregled na gradivom, te ga uopće ne uspijeva aktualizirati niti primijeniti u svakodnevnom životu.

**Element vrednovanja: Stvaralačko izražavanje**

Odličan (5):

Vjeroučenik ima cjelovit, samostalan i iscrpan stvaralački izraz sadržaja vjere.

S lakoćom se prepušta stvaralačkom mišljenju. Sposoban je sa kršćanskog stajališta kritički propitivati i prosuđivati različite životne stavove i djelovanja.

Posjeduje izuzetnu osjetljivost i otvorenost za transcendentno, što se očituje u interpretativnom čitanju biblijskih tekstova te molitava.

Poruke Evanđelja iznosi potpuno razumljivo, izvrsno obrazlažući njihovu vrijednost u suvremenom životu.

Vrlo dobar (4):

Vjeroučenik se voli stvaralački izražavati kroz mnoge oblike izražavanja.

U usmenom izražavanju razumljivo iznosi evanđeoske sadržaje solidno koristeći religiozni rječnik.

Otvoren je transendentalnom što očituje kroz molitvu.

Vjeronaučne sadržaje uredno i marljivo zapisuje u bilježnicu.

Dobar (3):

Vjeroučenik se kreativno izražava uz poticaj vjeroučitelja.

Nedostaje mu jasnoće u stvaralačkom izrazima, slabije uočava bit sadržaja.

Nema razvijeno kritičko mišljenje.

Vjeronaučne sadržaje uredno zapisuje u bilježnicu.

Dovoljan (2):

Vjeroučenik ne pokazuje motiviranost za stvaralačko izražavanje.

Zadane zadatke dovršava samo uz pomoć vjeroučitelja i drugih učenika.

Medije komuniciranja poznaje ali es njima teško služi.

Neuredno i površno zapisuje sadržaje u bilježnicu.

Nedovoljan (1):

Vjeroučenik ne želi sudjelovati niti u jednom obliku stvaralačkog izražavanja.

Nema osjetljivosti i otvorenost za transcendentno.

Usmeni i pismeni izraz nije razvio u dovoljnoj mjeri.

Medije komuniciranja ne koristi niti poznaje.

**Element vrednovanja: Kultura međusobnog komuniciranja**

Odličan (5):

Vjeroučenik je evanđeosku poruku usadio u svoju osobnost, osjeća potrebe drugih, pažljivo ih sluša dok govore, radosno pomaže.

Prema svim učenicima škole ophodi se ljubazno, tolerantan je prema drugačijim mišljenjima i stavovima, neslaganja rješava na konstruktivan način.

Svojim uzornim ponašanjem stvara pozitivne promjene u ponašanju drugih.

Prema nastavnicima i ostalim djelatnicima škole ophodi se ljubazno i s poštovanjem, iskren je u komunikaciji.

Odgovorno se odnosi prema svojoj i tuđoj, te imovini škole.

Vrlo dobar (4):

Vjeroučenik je evanđeosku poruku usadio u svoju osobnost što se prepoznaje u ophođenju prema drugima u razredu: prihvaća sve članove, spreman je za razgovor i suradnju.

Korektno se odnosi prema nastavnicima i ostalim djelatnicima škole.

Pristojno izražava svoje stavove.

Odgovorno se odnosi prema svojoj, tuđoj te imovini škole.

Dobar (3):

Vjeroučenik se korektno odnosi prema drugima u razredu, ali nije uvijek spreman za suradnju.

U razgovoru ponekad nema poštivanja prema sugovorniku, suprostavlja se tuđem stavu bez želje za argumentacijom.

Ponekad ometa rad drugih učenika, nastavnika i ostalih djelatnika škole.

Odgovorno se odnosi prema svojoj, tuđoj, te imovini škole.

Dovoljan (2):

Vjeroučenik ima slabo razvijen odnos poštovanja drugih učenika te učitelja, zato nailazi na poteškoće u komunikaciji.

Često koristi nekulturne izraze, ali nakon opomene mijenja rječnik na bolje.

Nameće svoje mišljenje, ali nema dovoljno razumijevanja za stave drugih.

Ponekad se neodgovorno ponaša prema tuđoj imovini.

Nedovoljan (1):

Redovito ometa rad drugih učenika u učitelja u razredu i izvan njega neprikladnim ponašanjem upadanjem u riječ bez želje da se promijeni.

Nastavnike često omalovažava riječju u djelom.

Krajnje neodgovorno se odnosi prema tuđoj te imovini škole.